Sy kleindogter, Carien Haupt, het meer vertel van haar oupa wat jare gelede saam met haar na die televisiereeks, Heidi gekyk het. De Swardt se dogter, René Haup, het vertel van hoe lief haar pa vir George is, en dat hy nie maklik na agter die Outeniquaberge in sy lewe gereis het nie.
De Swardt het later gesê dit was 'n besonderse dag vir hom. Dit was wonderlik om die talle familie en vriende daar te hê. Hy is geensins van plan om op die stoep te sit nie, al is hy 80 jaar oud. Hy is nog betrokke in die gemeenskap.
Hy is dankbaar dat hy as stadsraadslid iets kon terugploeg vir George waarvoor hy so lief is. En ja, hy het nog nooit gevlieg nie. "Ek is maar skrikkerig vir hoogtes. As ek eendag êrens heen moet vlieg, sal ek in 'n vliegtuig klim."